ایران جمهوررئیسی حسن روحانی, اولکه سی نینگ هستوی برنامه لر بیلن علاقه لی جولای آیی نینگ ۲۰ نچی کونی گه قدر غرب بیلن کیلیشیب آلیشی نینگ ممکن ایکن لیگی نی بلدردی. ایران بیلن بیرلشگن ملت لر تشکیلاتی خوف سیزلیک کینگشی بیش دایمی اعضاسی و آلمان آره سیده, ایران نینگ هستوی برنامه لری بیلن علاقه لی آلیب باریلیتگن مذاکره لرنینگ بیشینچی روندی جون آیی نینگ ۱۶ نچی کونیده بولیب اوته دی. مذاکره لر آلدی دن ایران جمهوررئیسی روحانی اوشبو موضوع بیلن علاقه لی ایریم بیانات لر بیردی. روحانی, تحریم لر گه سبب بولیب کیتگن جدی کیلیشموچیلیک لرنینگ جولای آیی نینگ ۲۰ نچی کونی گه قدر ییچیلیشی نینگ ممکن ایکن لیگی نی بلدررایکن, باشقه معما لر بوییچه هم بیر ییچیم یولی نینگ تاپیلیشی نینگ ممکن ایکن لیگی نی ایسله تیب اوتدی. روحانی, جولای آیی نینگ ۲۰ نچی کونی گه قدر کیلیشو نینگ تامین ایتیله آلمس لیگی تقدیرده, وضعیت نینگ آلدین دن هم یمان راق بوله دیگن لیگی نی معلوم قلدی. ایران بیلن بیش جمع بیر اولکه لری آره سیده گی کیلیشموچیلیک لرنینگ اینگ مهمی ایران نینگ یورانیم باییتیش میزانی دن عبارت.  بیش جمع بیر اولکه لری ایران نینگ یورانیم باییتیش فعالیت لری ده جدی بیر اوزگریش نینگ بحث موضوعی ایمس لیگی نی بلدرماقده. ایران ایسه, اوشبو موضوع بیلن علاقه لی بیر اوزگریش کریتیش اوچون ینه آلتی آی لیق قوشیمچه مدت گه احتیاج حس ایتیتگن لیگی نی بلدرماقده.
حادثه پایتخت تاشکینت ده یوزبیرگن
